《庄丞内子挽诗 其二》
宋代·林希逸

死自知归处，生能孝养亲。真堪名烈妇，岂不胜痴人。

新卜金沙竁，空埋玉雪身。佳铭求篆石，掺笔为酸辛。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。